2005E0440 — FI — 09.10.2007 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

NEUVOSTON YHTEINEN KANTA 2005/440/YUTP,

13 päivältä kesäkuuta 2005,

Kongon demokraattista tasavaltaa koskevista rajoittavista toimenpiteistä ja yhteisen kannan 2002/829/YUTP kumoamisesta







EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Neuvosto hyväksyi 21 päivänä lokakuuta 2002 yhteisen kannan 2002/829/YUTP tiettyjen tarvikkeiden toimittamisesta Kongon demokraattiseen tasavaltaan ( 1 ), jossa kielletään aseiden, ampumatarvikkeiden ja sotilaallisten tarvikkeiden vienti Kongon demokraattiseen tasavaltaan. (2) Neuvosto hyväksyi 29 päivänä syyskuuta 2003 yhteisen kannan 2003/680/YUTP yhteisen kannan 2002/829/YUTP muuttamisesta ja Kongon demokraattisen tasavallan asettamisesta aseidenvientikieltoon 28 päivänä heinäkuuta 2003 annetun Yhdistyneiden Kansakuntien turvallisuusneuvoston päätöslauselman 1493 (2003) panemiseksi täytäntöön. (3) Yhdistyneiden Kansakuntien turvallisuusneuvosto hyväksyi 18 päivänä huhtikuuta 2005 päätöslauselman 1596 (2005), jossa vahvistetaan uudelleen päätöslauselman 1493 (2003) 20 kohdassa määrätyt toimenpiteet ja määrätään kyseisen toimenpiteiden soveltamisesta kaikkiin Kongon demokraattisen tasavallan alueella sijaitseviin vastaanottajiin. (4) Päätöslauselmassa 1596 (2005) määrätään myös toimenpiteistä, joiden tarkoituksena on estää kaikkien päätöslauselman 1533 (2004) 8 kohdassa perustetun komitean (”pakotekomitea”) nimeämien henkilöiden pääsy jäsenvaltioiden alueille tai kulkeminen niiden kautta. (5) Päätöslauselmassa 1596 (2005) määrätään myös kaikkien niiden varojen, rahoitusomaisuuden ja taloudellisten resurssien jäädyttämisestä, jotka ovat pakotekomitean nimeämien henkilöiden suorassa tai välillisessä omistuksessa tai hallussa tai kyseisten henkilöiden tai heidän puolestaan tai johdollaan toimivien henkilöiden suoraan tai välillisesti omistamien tai valvomien yhteisöjen hallussa, ja ettei varoja, rahoitusomaisuutta ja taloudellisia resursseja saa asettaa tällaisten henkilöiden tai yhteisöjen saataville tai hyödynnettäviksi. (6) Yhteisessä kannassa 2002/829/YUTP määrätyt toimenpiteet ja päätöslauselmassa 1596 (2005) määrätyt toimenpiteet on aiheellista yhdistää yhdeksi oikeudelliseksi välineeksi. (7) Yhteinen kanta 2002/829/YUTP olisi näin ollen kumottava. (8) Tiettyjen toimenpiteiden panemiseksi täytäntöön tarvitaan yhteisön toimia, sekä katsoo seuraavaa: ON HYVÄKSYNYT TÄMÄN YHTEISEN KANNAN:







1 artikla

1. Kielletään jäsenvaltioiden kansalaisten harjoittama tai jäsenvaltioiden alueelta käsin tai niiden lipun alla purjehtivaa alusta tai ilma-alusta käyttämällä tapahtuva aseiden ja kaikenlaisen niihin liittyvän minkä tahansa materiaalin, mukaan lukien aseet ja ampumatarvikkeet, sotilasajoneuvot ja sotatarvikkeet, puolisotilaalliset tarvikkeet ja edellä mainittujen varaosat, suora tai välillinen toimittaminen, myynti tai siirtäminen Kongon demokraattiseen tasavaltaan riippumatta siitä, ovatko mainitut tarvikkeet peräisin jäsenvaltioiden alueelta.

2. Kielletään myös:

a) teknisen avun, välityspalvelujen ja muiden sellaisten palvelujen myöntäminen, myynti, toimittaminen tai siirto, jotka liittyvät sotilastoimintaan tai aseiden ja kaikenlaisten niihin liittyvien tarvikkeiden, mukaan lukien ampuma-aseiden ja -tarvikkeiden, sotilasajoneuvojen ja -laitteiden, puolisotilaallisten tarvikkeiden ja edellä mainittuihin tarkoitettujen varaosien toimitukseen, valmistukseen, huoltoon ja käyttöön, suoraan tai epäsuorasti Kongon demokraattisessa tasavallassa oleville henkilöille, yhteisöille tai elimille tai käytettäväksi Kongon demokraattisessa tasavallassa.

b) sotilastoimintaan liittyvän rahoituksen tai rahoitustuen, myös erityisesti avustusten, lainojen ja vientiluottovakuutusten, myöntäminen aseiden ja niihin liittyvien tarvikkeiden myyntiin, toimittamiseen, siirtoon tai vientiin tai teknisen avun, välityspalvelujen ja muiden palvelujen myöntämiseen, myyntiin, toimittamiseen tai siirtoon suoraan tai välillisesti Kongon demokraattisessa tasavallassa oleville henkilöille, yhteisöille tai elimille tai käytettäväksi Kongon demokraattisessa tasavallassa.

▼M3

2 artikla

1. Edellä olevaa 1 artiklaa ei sovelleta:

a) yksinomaan Kongon demokraattisen tasavallan armeijan ja poliisin yksiköiden tukemiseen tai niiden käyttöön tarkoitettujen aseiden ja niihin liittyvien tarvikkeiden toimittamiseen, myyntiin tai siirtoon taikka tällaisiin aseisiin ja niihin liittyviin tarvikkeisiin liittyvän teknisen avun toimittamiseen sekä välityspalvelujen ja muiden palvelujen rahoittamiseen edellyttäen, että mainittujen yksiköiden: i) integroitumisprosessi on saatu päätökseen; tai ii) toiminta tapahtuu joko Kongon demokraattisen tasavallan asevoimien tai kansallisen poliisin integroidun esikunnan alaisuudessa; tai iii) integroitumisprosessi on meneillään Kongon demokraattisen tasavallan alueella Pohjois- ja Etelä-Kivun sekä Iturin alueen ulkopuolella;

b) Kongon demokraattisen tasavallan hyväksymään tekniseen koulutukseen ja apuun, jotka on tarkoitettu yksinomaan sellaisten Kongon demokraattisen tasavallan armeijan ja poliisin yksiköiden tukemiseen, joiden integroitumisprosessi on meneillään Pohjois- ja Etelä-Kivun sekä Iturin alueella;

c) yksinomaan Yhdistyneiden Kansakuntien Kongon demokraattisessa tasavallassa olevien tarkkailijajoukkojen (MONUC) tukemiseen tai niiden käyttöön tarkoitettujen aseiden ja niihin liittyvien tarvikkeiden toimittamiseen, myyntiin tai siirtoon taikka tällaisiin aseisiin ja niihin liittyviin tarvikkeisiin liittyvän teknisen tuen sekä välitys- tai muiden palvelujen toimittamiseen;

d) yksinomaan humanitaariseen tai suojelukäyttöön tarkoitettujen, ei-tappavien sotilastarvikkeiden toimittamiseen, myyntiin tai siirtämiseen taikka kyseisiin ei-tappaviin sotilastarvikkeisiin liittyvän avun ja koulutuksen toimittamiseen edellyttäen, että niistä on ilmoitettu pakotekomitealle etukäteen.

2. Aseita ja niihin liittyviä tarvikkeita saadaan edellä 1 kohdassa tarkoitetun mukaisesti toimittaa, myydä tai siirtää ainoastaan Kongon demokraattisen tasavallan hallituksen nimeämiin vastaanottopaikkoihin koordinoidusti MONUCin kanssa, ja tämä edellyttää ilmoituksen tekemistä etukäteen pakotekomitealle.

3. Edellä 1 kohdassa tarkoitettuun aseiden ja niihin liittyvien tarvikkeiden toimittamiseen, myyntiin tai siirtämiseen tai palvelujen toimittamiseen taikka tekniseen koulutukseen ja apuun on saatava lupa jäsenvaltioiden toimivaltaisilta viranomaisilta.

4. Jäsenvaltioiden on arvioitava 1 kohdassa tarkoitettuja toimituksia tapauskohtaisesti ottaen täysin huomioon Euroopan unionin aseiden vientiä koskevissa käytännesäännöissä vahvistetut perusteet. Jäsenvaltioiden on vaadittava asianmukaiset takeet 3 kohdan nojalla myönnetyn luvan väärinkäytön estämiseksi, ja tarvittaessa niiden on toteutettava toimia toimitettujen aseiden ja niihin liittyvän materiaalin palauttamiseksi.

▼M2

3 artikla

Päätöslauselman 1596(2005), päätöslauselman 1649(2005) ja päätöslauselman 1698(2006) mukaisesti rajoittavia toimenpiteitä olisi sovellettava seuraaviin pakotekomitean nimeämiin henkilöihin:

— aseidenvientikieltoa rikkovat henkilöt,

— Kongon demokraattisessa tasavallassa toimivien ulkomaisten aseellisten ryhmien poliittiset ja sotilasjohtajat, jotka estävät näihin ryhmiin kuuluvien taistelijoiden aseistariisunnan ja vapaaehtoisen kotiuttamisen tai uudelleensijoittamisen,

— Kongon demokraattisen tasavallan ulkopuolelta tukea saavien kongolaisten, erityisesti Iturissa toimivien puolisotilaallisten joukkojen poliittiset ja sotilasjohtajat, jotka estävät taistelijoidensa osallistumisen aseistariisunta-, demobilisaatio- ja sopeuttamisprosessiin,

— poliittiset ja sotilasjohtajat, jotka sovellettavan kansainvälisen oikeuden vastaisesti värväävät tai käyttävät lapsia aseellisten selkkauksien yhteydessä,

— henkilöihin, jotka syyllistyvät sellaisiin vakaviin kansainvälisen oikeuden loukkauksiin, joihin liittyy lasten asettaminen kohteiksi aseellisessa selkkauksessa, mukaan lukien tappaminen ja vammauttaminen, seksuaalinen väkivalta, kaappaus ja pakkosiirto.

Kyseiset henkilöt luetellaan tämän yhteisen kannan liitteessä.

▼B

4 artikla

1. Jäsenvaltioiden on toteutettava tarvittavat toimenpiteet estääkseen 3 artiklassa tarkoitettujen henkilöiden pääsyn alueelleen ja kauttakulun alueensa kautta.

2. Edellä oleva 1 kohta ei velvoita jäsenvaltiota kieltämään omien kansalaistensa pääsyä alueelleen.

3. Edellä olevaa 1 kohtaa ei sovelleta, jos pakotekomitea katsoo etukäteen tapauskohtaisesti, että matkustaminen on perusteltua humanitaarisista syistä, uskontoon liittyvä velvoite mukaan lukien, tai jos pakotekomitea toteaa, että poikkeus edistää turvallisuusneuvoston päätöslauselmien tavoitteiden saavuttamista eli rauhan ja kansallisen sovinnon toteutumista Kongon demokraattisessa tasavallassa ja vakauden saavuttamista alueella.

4. Jos jäsenvaltio sallii 3 kohdan nojalla pakotekomitean nimeämien henkilöiden pääsyn alueelleen tai kulkemisen sen kautta, lupa rajoitetaan koskemaan ainoastaan sitä tarkoitusta, johon se on myönnetty, ja niitä henkilöitä, joita se koskee.

5 artikla

1. Jäädytetään kaikki varat, muu rahoitusomaisuus ja taloudelliset resurssit, jotka ovat 3 artiklassa tarkoitettujen henkilöiden suorassa tai välillisessä omistuksessa tai hallussa tai liitteessä määriteltyjen henkilöiden tai heidän puolestaan tai johdollaan toimivien henkilöiden suoraan tai välillisesti omistamien tai valvomien yhteisöjen hallussa.

2. Varoja, rahoitusomaisuutta ja taloudellisia resursseja ei saa suoraan eikä välillisesti asettaa tällaisten henkilöiden tai yhteisöjen saataville tai hyödynnettäviksi.

3. Poikkeuksia voidaan myöntää sellaisten varojen, muun rahoitusomaisuuden ja taloudellisten resurssien osalta, jotka:

a) ovat tarpeen sellaisten perusluonteisten menojen kattamiseksi, jotka aiheutuvat muun muassa elintarvikkeiden hankinnasta, vuokrasta tai asuntolainasta, lääkkeistä ja sairaanhoidosta, veroista, vakuutusmaksuista ja julkisten palvelujen käytöstä;

b) on tarkoitettu yksinomaan oikeudellisiin palveluihin liittyvien kohtuullisten palkkioiden maksamiseen ja näistä palveluista aiheutuneiden kulujen korvaamiseen;

c) on tarkoitettu yksinomaan jäädytettyjen varojen, muun rahoitusomaisuuden ja taloudellisten resurssien tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen kansallisen lainsäädännön mukaisesti. Poikkeuksia voidaan soveltaa sen jälkeen, kun kyseessä oleva jäsenvaltio on ilmoittanut pakotekomitealle aikomuksesta sallia tarvittaessa varojen, muun rahoitusomaisuuden ja taloudellisten resurssien käyttö ja jos pakotekomitea ei tee asiasta kielteistä päätöstä neljän työpäivän kuluessa ilmoituksen jättämisestä.

d) ovat tarpeen poikkeuksellisia menoja varten edellyttäen, että kyseessä oleva jäsenvaltio on ilmoittanut tarpeesta pakotekomitealle ja että pakotekomitea on hyväksynyt sen;

e) ovat tuomioistuimen, hallintoviranomaisen tai välimiesoikeuden antaman panttioikeuden tai päätöksen kohteena, jolloin varoja, muuta rahoitusomaisuutta ja taloudellisia resursseja voidaan käyttää kyseisen panttioikeuden tai päätöksen täyttämiseksi edellyttäen, että panttioikeus tai päätös on annettu ennen päätöslauselman 1596 (2005) antamispäivää ja että panttioikeus tai päätös ei hyödytä 3 artiklassa tarkoitettuja henkilöitä tai yhteisöjä, sen jälkeen kun kyseessä oleva jäsenvaltio on ilmoittanut asiasta pakotekomitealle.

4. Edellä olevaa 2 kohtaa ei sovelleta seuraaviin jäädytetyille tileille lisättäviin määriin:

a) näistä tileistä kertyvät korko- tai muut tuotot, tai

b) sellaisista sopimuksista tai velvoitteista johtuvat maksut, jotka tehtiin tai jotka syntyivät ennen sitä päivää, josta lähtien rajoittavat toimenpiteet ovat koskeneet kyseisiä tilejä,

edellyttäen, että kyseisiin korkotuottoihin, muihin tuottoihin ja maksuihin sovelletaan edelleen 1 kohtaa.

6 artikla

Neuvosto laatii liitteessä olevan luettelon ja toteuttaa sen mahdolliset muutokset pakotekomitean tekemän päätöksen pohjalta.

7 artikla

Tämä yhteinen kanta tulee voimaan päivänä, jona se hyväksytään.

▼M3

8 artikla

Tätä yhteistä kantaa sovelletaan 15 päivään helmikuuta 2008. Sitä tarkastellaan uudelleen tai muutetaan Yhdistyneiden Kansakuntien turvallisuusneuvoston asiaa koskevien päätösten perusteella.

▼B

9 artikla

Kumotaan yhteinen kanta 2002/829/YUTP.

10 artikla

Tämä yhteinen kanta julkaistaan Euroopan unionin virallisessa lehdessä.









LIITE

Luettelo 3, 4 ja 5 artiklassa tarkoitetuista henkilöistä ja yhteisöistä

▼M1

1) Sukunimi, etunimi: BWAMBALE, Frank Kakolele Peitenimet: Frank Kakorere, Frank Kakorere Bwambale Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: Syntymäpaikka (kaupunki, maa): Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: Muita tietoja: RCD-ML:n entinen johtaja, joka vaikuttaa RCD-ML:n politiikkaan ja johtaa sen joukkojen toimia; RCD-ML on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on syyllistynyt laittomaan asekauppaan asevientikiellon vastaisesti.

2) Sukunimi, etunimi: KAKWAVU BUKANDE, Jérôme Peitenimet: Jérôme Kakwavu Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: Syntymäpaikka (kaupunki, maa): Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: kongolainen Muita tietoja: Tunnetaan nimellä Commandant Jérôme. UCD/FAPC:n entinen puheenjohtaja. FAPC:lla on hallinnassaan laittomia rajanylityspaikkoja Ugandan ja Kongon demokraattisen tasavallan rajalla, joka on aseiden tuontivirtojen keskeinen reitti. FAPC:n puheenjohtajana hän vaikuttaa FAPC:n politiikkaan ja johtaa sen joukkoja, jotka ovat sekaantuneet laittomaan asekauppaan ja näin ollen asevientikiellon rikkomuksiin. Ylennettiin Kongon demokraattisen tasavallan asevoimien kenraaliksi joulukuussa 2004.

3) Sukunimi, etunimi: KATANGA, Germain Peitenimet: Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: Syntymäpaikka (kaupunki, maa): Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: kongolainen Muita tietoja: Kotiarestissa Kinshasassa maaliskuusta 2005 lähtien FRPI:n sekaannuttua ihmisoikeusrikkomuksiin. FRPI:n johtaja. Nimitettiin Kongon demokraattisen tasavallan asevoimien kenraaliksi joulukuussa 2004. Sekaantunut aseiden siirtoihin asevientikiellon vastaisesti.

4) Sukunimi, etunimi: LUBANGA, Thomas Peitenimet: Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: Syntymäpaikka (kaupunki, maa): Ituri Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: kongolainen Muita tietoja: Pidätettynä Kinshasassa maaliskuusta 2005 lähtien UPC/L:n sekaannuttua ihmisoikeusrikkomuksiin. UPC/L:n puheenjohtaja; UPC/L on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti.

5) Sukunimi, etunimi: MANDRO, Khawa Panga Peitenimet: Kawa Panga, Kawa Panga Mandro, Kawa Mandro, Yves Andoul Karim Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: 20.8.1973 Syntymäpaikka (kaupunki, maa): Bunia Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: kongolainen Muita tietoja: Tunnetaan nimillä ”Chief Kahwa”, ”Kawa”. PUSIC:n entinen puheenjohtaja; PUSIC on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti. Vangittuna Buniassa huhtikuusta 2005 lähtien Iturin rauhanprosessin sabotoinnin vuoksi.

6) Sukunimi, etunimi: MPANO, Douglas Peitenimet: Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: Syntymäpaikka (kaupunki, maa): Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: kongolainen Muita tietoja: Asuu Gomassa. Compagnie Aérienne des Grands Lacs- ja Great Lakes Business Company -yritysten johtaja; näiden yritysten ilma-aluksia käytettiin päätöslauselman 1493 (2003) 20 kohdassa tarkoitettujen aseellisten ryhmittymien ja puolisotilaallisten joukkojen avustamiseen. Syyllistynyt myös lento- ja rahtitietojen väärentämiseen ilmeisesti mahdollistaakseen asevientikiellon rikkomisen.

7) Sukunimi, etunimi: MUDACUMURA, Sylvestre Peitenimet: Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: Syntymäpaikka (kaupunki, maa): Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: ruandalainen Muita tietoja: Tunnetaan nimillä ”Radja”, ”Mupenzi Bernard”, ”kenraalimajuri Mupenzi”. FDLR:n joukkojen komentaja, joka vaikuttaa FDLR:n politiikkaan ja johtaa sen joukkojen toimia; FDLR on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti.

8) Sukunimi, etunimi: MURWANASHY-AKA, Dr Ignace Peitenimet: Ignace Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: Syntymäpaikka (kaupunki, maa): Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: ruandalainen Muita tietoja: Asuinpaikka Saksassa. FDLR:n puheenjohtaja, joka vaikuttaa FDLR:n politiikkaan ja johtaa sen joukkojen toimia; FDLR on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti.

9) Sukunimi, etunimi: MUTEBUTSI, Jules Peitenimet: Jules Mutebutsi, Jules Mutebuzi Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: Syntymäpaikka (kaupunki, maa): Etelä-Kivu Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: kongolainen (Etelä-Kivu) Muita tietoja: Nykyisin pidätettynä Ruandassa. Tunnetaan nimellä ”eversti Mutebutsi”. Kongon demokraattisen tasavallan asevoimien kymmenennen sotilasalueen entinen alueellinen apulaiskomentaja huhtikuussa 2004; erotettiin kurinpitorikkomusten vuoksi ja liittyi yhteen entisestä RCD-G:stä eronneiden joukkojen kanssa vallatakseen Bukavun kaupungin väkivalloin toukokuussa 2004. Sekaantunut aseiden vastaanottamiseen Kongon demokraattisen tasavallan asevoimien organisaation ulkopuolelta ja tarvikkeiden toimittamiseen päätöslauselman 1493 (2003) 20 kohdassa tarkoitetuille aseellisille ryhmittymille ja puolisotilaallisille joukoille asevientikiellon vastaisesti.

10) Sukunimi, etunimi: NGUDJOLO, Matthieu Peitenimet: Cui Ngudjolo Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: Syntymäpaikka (kaupunki, maa): Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: Muita tietoja: ”Eversti” tai ”kenraali”. FNI:n esikuntapäällikkö ja FRPI:n entinen esikuntapäällikkö, joka vaikuttaa FRPI:n politiikkaan ja johtaa sen joukkojen toimia; FRPI on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on syyllistynyt laittomaan asekauppaan asevientikiellon vastaisesti. MONUC pidätti hänet Buniassa lokakuussa 2003.

11) Sukunimi, etunimi: NJABU, Floribert Ngabu Peitenimet: Floribert Njabu, Floribert Ndjabu, Floribert Ngabu Ndjabu Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: Syntymäpaikka (kaupunki, maa): Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: Muita tietoja: Pidätettynä ja kotiarestissa Kinshasassa maaliskuusta 2005 lähtien FNI:n sekaannuttua ihmisoikeusrikkomuksiin. FNI:n puheenjohtaja; FNI on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti.

12) Sukunimi, etunimi: NKUNDA, Laurent Peitenimet: Laurent Nkunda Bwatare, Laurent Nkundabatware, Laurent Nkunda Mahoro Batware Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: 6.2.1967 Syntymäpaikka (kaupunki, maa): Pohjois-Kivu/Rutshuru Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: kongolainen Muita tietoja: Nykyinen olinpaikka tuntematon. On nähty Ruandassa ja Gomassa. Tunnetaan nimellä ”kenraali Nkunda”. Entinen RCD-G:n kenraali. Liittyi yhteen entisestä RCD-G:stä eronneiden joukkojen kanssa vallatakseen Bukavun väkivalloin toukokuussa 2004. Vastaanottanut aseita Kongon demokraattisen tasavallan asevoimien organisaation ulkopuolelta asevientikiellon vastaisesti.

13) Sukunimi, etunimi: NYAKUNI, James Peitenimet: Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: Syntymäpaikka (kaupunki, maa): Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: ugandalainen Muita tietoja: Commandant Jérômen kauppakumppani erityisesti Kongon demokraattisen tasavallan ja Ugandan rajan yli tapahtuvassa salakuljetuksessa; epäillään myös aseiden ja sotilastarvikkeiden salakuljetuksesta tarkastamatta jääneillä kuorma-autoilla. Rikkonut asevientikieltoa ja toimittanut apua päätöslauselman 1493 (2003) 20 kohdassa tarkoitetuille aseellisille ryhmittymille ja puolisotilaallisille joukoille, mukaan lukien rahoitusapua, joka on mahdollistanut näiden sotilaallisen toiminnan.

14) Sukunimi, etunimi: OZIA MAZIO, Dieudonné Peitenimet: Ozia Mazio Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: 6.6.1949 Syntymäpaikka (kaupunki, maa): Ariwara, Kongon demokraattinen tasavalta Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: kongolainen Muita tietoja: Tunnetaan nimillä ”Omari” ja ”Mr Omari”. FEC:n puheenjohtaja Arun alueella. Rahoitusjärjestelyjä Commandant Jérômen ja FAPC:n kanssa sekä salakuljetusta Kongon demokraattisen tasavallan ja Ugandan rajan yli, minkä ansiosta Commandant Jérôme ja hänen joukkonsa saavat tarvikkeita ja rahaa. Rikkonut asevientikieltoa muun muassa toimittamalla apua päätöslauselman 1493 (2003) 20 kohdassa tarkoitetuille aseellisille ryhmittymille ja puolisotilaallisille joukoille.

15) Sukunimi, etunimi: TAGANDA, Bosco Peitenimet: Bosco Ntaganda, Bosco Ntagenda Sukupuoli: Virka, tehtävä: Osoite (nro, kadun nimi, postinumero, kaupunki, maa): Syntymäaika: Syntymäpaikka (kaupunki, maa): Passin tai henkilötodistuksen numero (sekä myöntävä viranomainen, myöntämispäivä ja -paikka): Kansalaisuus: kongolainen Muita tietoja: Tunnetaan nimillä ”Terminator” ja ”majuri”. UPC/L:n sotilaskomentaja, joka vaikuttaa UPC/L:n politiikkaan ja johtaa sen joukkojen toimia; UPC/L on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti. Hänet nimitettiin Kongon demokraattisen tasavallan asevoimien kenraaliksi joulukuussa 2004, mutta hän ei hyväksynyt nimitystä ja jäi sen vuoksi asevoimien ulkopuolelle.

16) Nimi: TOUS POUR LA PAIX ET LE DEVELOPPMENT (valtiosta riippumaton järjestö) Peitenimet: TPD Osoite (nro, kadun nimi, postinumero, kaupunki, maa): Goma, Pohjois-Kivu Rekisteröintipaikka (kaupunki, maa): Rekisteröintipäivä: Rekisteröintinumero: Päätoimipaikka: Muita tietoja: Sekaantunut asevientikiellon rikkomiseen toimittamalla apua RCD-G:lle, erityisesti kuorma-autoja aseiden ja joukkojen kuljetuksiin, sekä kuljettamalla aseita jaettaviksi osalle Masisin ja Rutshurun (Pohjois-Kivu) väestöstä vuoden 2005 alussa.